Game Change (film)

Game Change er en amerikansk politisk dramafilm fra 2012 med handling fra det amerikanske presidentvalget i 2008. Filmen er pridusert for TV og er basert på boka Game Change: Obama and the Clintons, McCain and Palin, and the Race of a Lifetime.

Filmens hovedroller spilles av Julianne Moore, Woody Harrelson og Ed Harris, og fokuserer på bokas kapitler om valgkampen til Sarah Palin (Moore) og John McCain (Harris)  som de republikanske presidentkandidatene.

Game Change har vunnet en rekke priser, blant annet Critics' Choice Award, en Golden Nymph Award, tre Golden Globe Awards, og fem Emmy Awards.

 Handling 
Filmen åpner i 2010. En republikansk strateg Steve Schmidt blir intervjuet av Anderson Cooper for TV-programmet 60 Minutes. Cooper stiller et vanskelig spørsmål angående tidligere visepresident-kandidat Sarah Palin: Ble Palin valgt fordi hun kunne blitt den beste visepresidenten, eller fordi hun kunne være med på å vinne president-valget? Filmen følger deretter senator John McCain som forsøker å bli valgt til USAs president ved valget i 2008. Men McCann sliter i konkurransen mot de andre republikanske kandidatene.

Noen måneder senere er Steve Schmidt hoved-strateg for McCain, og med hans hjelp blir McCain nominert som republikanernes neste president-kandidat. McCains foretrukne valg, senator Joe Lieberman, blir avvist av flertallet av hans rådgivere - inkludert Schmidt. Deres erstatning må gjøre flere ting: Få med seg den konservative basen, vinne flere stemmer som ikke har bestemt seg i valget enda, og distansere seg fra George W. Bush og hans administrasjon.

Rådgiverne forsøker å finne en rekke fremtredende kvinnelige republikanske politikere, og de finner Sarah Palin - daværende guvernør i Alaska. Etter en usedvanlig liten kontroll-prosess, blir Palin valgt som deres visepresident-kandidat. Men flere som arbeider rundt kampanjen blir bekymret for at Palin er uvitende om mange viktige politiske spørsmål, og at hun er alt for uforberedt til nasjonal politikk. Schmidt forsøker også å håndtere forskjellige kontroverser fra Palins fortid. Men andre ansatte forsøker å fylle store hull i hennes forståelse av politikk, både innenriks og utenriks. Noen fremtredende tabber i store intervjuer, som i et intervju med Katie Couric, er en kilde til problemer med media og frustrasjon innad i kampanjen. Overveldet og dårlig forberedt, havner Palin i konflikt mot Schmidt og andre rådgivere./

 Rolleliste 
 Julianne Moore som Sarah Palin, Alaskas guvernør
 Woody Harrelson som Steve Schmidt, Valgkampstrateg
 Ed Harris som John McCain, U. S. Senator fra Arizona
 Peter MacNicol som Rick Davis, Valgkampstrateg
 Jamey Sheridan som Mark Salter, Rådgiver og taleskriver
 Sarah Paulson som Nicolle Wallace
 Ron Livingston som Mark Wallace, Rådgiver
 David Barry Gray som Todd Palin
 Melissa Farman som Bristol Palin
 Brian d'Arcy James som Ted Frank
 Bruce Altman som Fred Davis, Medierådgiver
 Colby French som Tucker Eskew, Medierådgiver
 John Rothman som Arthur B. Culvahouse, Jr., Advokat
 Tiffany Thornton som Meghan McCain
 Alex Hyde-White som Lindsey Graham
 Justin Gaston som Levi Johnston
 Austin Pendleton som Joe Lieberman

Originale historiske filmklipp fra 2008-valgkampen hvor vi ser demokratenes presidentkanidater Barack Obama og Joe Biden i tillegg til en rekke reportere er tatt med i filmen. Noen ganger mikses de originale historiske filmklippene med skuespillerne i filmen.

 Referanser 

 Eksterne lenker 


Kategori:TV-filmer fra 2010-årene
Kategori:TV-filmer fra USA
Kategori:Biografiske filmer fra USA
Kategori:Dramafilmer fra USA
Kategori:USAs politikk
Kategori:TV-produksjoner på HBO
Kategori:TV-produksjoner fra USA, fra 2010-årene